ยอดดับโควิดพุ่ง 7 ราย ติดเชื้อใหม่ 1,470 รวมป่วยสะสม 48,113 คน
ศบค. เผยยอดดับโควิดพุ่ง 7 ราย ติดเชื้อใหม่ 1,470 รวมป่วยสะสม 48,113 คน
ศบค. เผยยอดดับโควิดพุ่ง 7 ราย ติดเชื้อใหม่ 1,470 รวมป่วยสะสม 48,113 คน
22 เม.ย. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 หรือ ศบค. รายงานสถานการณ์การแพร่ระบาดของไวรัสโควิด-19 ในประเทศ ประจำวันที่ 22 เม.ย.64 ระบุ พบผู้ติดเชื้อรายใหม่ 1,470 ราย โดยทั้งหมดเป็นผู้ติดเชื้อในประเทศ จากระบบเฝ้าระวังและระบบบริการ 1,370 ราย และจากการค้นหาผู้ติดเชื้อเชิงรุกในชุมชน 100 ราย
ทำให้จำนวนผู้ป่วยยืนยันสะสมในประเทศล่าสุดมีจำนวนเพิ่มขึ้นอยู่ที่ 48,113 ราย แบ่งเป็นผู้ป่วยที่ติดเชื้อภายในประเทศ 44,867 ราย และผู้เดินทางมาจากต่างประเทศ 3,246 ราย โดยมีผู้ป่วยที่รักษาหายเพิ่ม 477 ราย รักษาหายแล้วรวม 29,848 ราย ยังรักษาอยู่ 18,148 ราย
ขณะที่มีผู้เสียชีวิตเพิ่ม 7 ราย ทำให้ยอดผู้เสียชีวิตสะสมเพิ่มขึ้นเป็น 117 คน
โดยผู้เสียชีวิตลำดับที่ 111 เป็นหญิงไทย อายุ 24 ปี อาชีพค้าขาย ที่อยู่ขณะป่วย จ.พัทลุง มีโรคประจำตัวคือ โรคอ้วน
วันที่ 7 เม.ย. ไปสถานบันเทิงซึ่งมีผู้ติดเชื้อโควิด-19
วันที่ 16 เม.ย. มีไข้ ไอ เจ็บคอ ตรวจหาเชื้อโควิด-19
วันที่ 17 เม.ย. ผลพบเชื้อและปอดอักเสบ หายใจเหนื่อย
วันที่19 เม.ย. ออกซิเจนในเลือดต่ำลง มีภาวะปอดอักเสบรุนแรง และเสียชีวิตในวันที่ 20 เม.ย. เวลา 14.30 น.
ผู้เสียชีวิตรายที่ 112 เป็นหญิงไทย อายุ 68 ปี อาชีพดูแลเด็ก ที่อยู่ขณะป่วย จ.สระบุรี มีโรคประจำตัวคือ ภูมิแพ้
วันที่ 5 เม.ย. มีประวัติสัมผัสผู้ป่วยยืนยันรายก่อนหน้า
วันที่ 12 เม.ย. เริ่มมีอาการไข้ ไอ
วันที่ 19 เม.ย. เข้ารับการรักษาที่รพ. มีอาการหายใจลำบาก มีเสมหะ ใส่ท่อช่วยหายใจ และระบบหายใจล้มเหลว ผลพบเชื้อ และเสียชีวิตวันที่ 20 เม.ย.
ผู้เสียชีวิตรายที่ 113 เป็นชายไทย อายุ 83 ปี ที่อยู่ขณะป่วย กทม. มีโรคประจำตัว ความดันโลหิตสูง ไขมันในเลือดสูง
วันที่ 17 มี.ค. มีไข้สูง ไอแห้ง มีน้ำมูก อ่อนเพลีย
วันที่ 22 มี.ค. ไปรักษาที่คลินิกเอกชน
วันที่ 23 มี.ค. รับตรวจคัดกรองเชิงรุกจากหน่วยรถพระราชทาน
วันที่ 24 มี.ค. ผลพบเชื้อโควิด-19
วันที่ 25 มี.ค. รับการรักษาที่รพ.
วันที่ 31 มี.ค.ผู้ป่วยมีอาการเหนื่อยมากขึ้น ต้องใส่ท่อช่วยหายใจ ต่อมาอาการทรุดลง และเสียชีวิตในวันที่ 20 เม.ย. เวลา 12.07 น.
ผู้เสียชีวิตรายที่ 114 เป็นหญิงไทย อายุ 80 ปี เป็นผู้ป่วยติดเตียง ที่อยู่ขณะป่วย จ.นครปฐม มีโรคประจำตัวคือ เบาหวาน
วันที่ 13-15 เม.ย. ญาติเดินทางจาก กทม.มาเยี่ยม
วันที่ 16 เม.ย. มีอาการอาเจียนเป็นเลือด ญาตินำส่งรพ. ผลพบเชื้อโควิด-19 ต่อมาอาการไม่ดีขึ้น และเสียชีวิตในวันที่ 17 เม.ย. เวลา 06.30 น.
ผู้เสียชีวิตรายที่ 115 เป็นชายไทย อายุ 45 ปีอาชีพพนักงานขับรถ ที่อยู่ขณะป่วย กทม. มีโรคประจำตัว คือความดันโลหิตสูง ไขมันในเลือดสูง
วันที่ 9 เม.ย. มีไข้ ไอ เหนื่อย ประวัติสัมผัสผู้ป่วยยืนยันก่อนหน้า
วันที่ 17 เม.ย. ไข้สูง 40.2 องศาเซลเซียส มีอาการไอ มีเสมหะ หนาวสั่น กินได้น้อยลง ไปตรวจที่รพ. รับยากลับบ้าน
วันที่ 19 เม.ย. เข้ารับการรักษาที่รพ.ด้วยอาการหายใจเหนื่อย ค่าออกซิเจนในเลือด 68-70% ผลพบเชื้อโควิด-19 และปอดอักเสบ ใส่ท่อช่วยหายใจ และเสียชีวิตในวันที่ 20 เม.ย. เวลา 18.30 น.
ผู้เสียชีวิตรายที่ 116 เป็นชายไทย อายุ 59 ปี อาชีพพนักงานรัฐวิสาหกิจ ที่อยู่ขณะป่วย กทม. มีโรคประจำตัวคือ เบาหวาน มีประวัติสัมผัสผู้ป่วยยืนยันรายก่อนหน้า
วันที่ 14 เม.ย. มีอาการไอ
วันที่ 20 เม.ย. เข้ารับการรักษาที่รพ.ด้วยอาการไอ หายใจลำบาก ใส่ท่อช่วยหายใจ ผลพบเชื้อโควิด-19 และเสียชีวิตในวันเดียวกัน
ผู้เสียชีวิตรายที่  117 เป็นชายไทย อายุ 86 ปี อาชีพรับจ้าง ที่อยู่ขณะป่วย กทม. มีโรคประจำตัวคือ โรคหัวใจ
วันที่ 5 เม.ย. มีประวัติสัมผัสผู้ป่วยยืนยันรายก่อนหน้า
วันที่ 16 เม.ย. ผลตรวจพบเชื้อ มีอาการไอแห้ง อ่อนเพลีย
วันที่ 18 เม.ย. เข้ารับการรักษาที่รพ.
วันที่ 20 เม.ย. มีอาการหอบเหนื่อย ไข้สูง ค่าออกซิเจนในเลือดต่ำ ต่อมาอาการแย่ลง และเสียชีวิตในวันที่ 21 ม.ย. เวลา 02.50 น.
